โอมเพี้ยงอาจารย์คง
ตัวละคร > ตัวละครหลัก

เท่ง เถิดเทิง รับบทเป็น คง / อาจารย์คง
อาจารย์ไสยศาสตร์ที่ไม่มีวิชา แถมกลัวผี แต่เป็นที่นับถือมาก ๆ ที่พึ่งทางใจของคนในชุมชน เกิดปีระกา บ้านเกิดอยู่ที่สุโขทัย อาจารย์คงเป็นนักต้มตุ๋นเพื่อเลี้ยงชีพของตัวเองและครอบครัว และชอบนำเงินทองที่ได้ไปช่วยเหลือผู้อื่นที่ยากไร้กว่าตนเอง ดูเหมือนเป็นคนไม่จริงจัง แต่ความจริงใจขั้นสุด ถึงอาจารย์คงจะเป็นนักต้มตุ๋นแต่อาจารย์ มีความฝันลึก ๆ ว่าอยากจะเป็นนักร้อง
คง หนุ่มวัยุร่นอายุ 25 ปี ที่กำลังตกงาน จึงต้องมาเป็นมิจฉาชีพ จนได้มารู้จักกับ อาจารย์เทพสถิต (ติ๊ก กลิ่นสี) ผู้เป็นอาจารย์ไสยศาสตร์นักต้มตุ๋น เนื่องจากคงได้ล้วงกระเป๋าสตางค์ของอาจารย์เทพสถิต ฝีมือการล้วงกระเป๋าของคงเข้าตาของอาจารย์ อาจารย์เทพสถิตจึงชักชวนคงมาเป็นลูกศิษย์ช่วยในการต้มตุ๋น ต่อมาอาจารย์เทพสถิตเกิดโรคหัวใจกำเริบระหว่างการทำเสน่ห์นะหน้าทองให้แก่หญิงสาวคนหนึ่งจนทำให้อาจารย์เทพสถิตเสียชีวิตคาตำหนักของตนเอง ก่อนอาจารย์เทพสถิตเสียชีวิตได้พูดกับคงไว้ว่าให้รักษาสมบัติ ตำหนัก และวิชาที่อาจารย์ได้ทำไว้ จึงทำให้คงได้สืบทอดวิชาไสยศาสตร์หลอกลวง จนกลายมาเป็นอาจารย์คงจนถึงทุกวันนี้ และทำให้อาจารย์คงไม่กล้าทำเสน่ห์นะหน้าทองให้ลูกค้าเพราะกลัวจะเสียชีวิตเหมือนอาจารย์เทพสถิต
แจ๊ส ชวนชื่น รับบทเป็น สินทรัพย์ มากกำลัง / สิน
ศิษย์เอกของอาจารย์คง เกิดปีวอก แม่ชื่อแจ๋ว มีพี่ชายชื่อสิงห์ (ณัฏฐ์ ทิวไผ่งาม) สินเป็นคนรับบทเข้าทรงทุกตัวละครในตำหนัก มีนิสัยนิสัยโผงผาง ทำตัวมีพิรุธตลอด มีความรักอาจารย์คงเปรียบเหมือนพี่ชายแท้ๆ ของตนแต่ชอบกวนและทะเลาะกับอาจารย์ สินเป็นพ่อครัวมือหนึ่งของร้านโคตรกะเพราที่ตั้งอยู่ชั้นล่างของตำหนักอาจารย์คง เพราะทั้งร้านมีสินทำอยู่คนเดียว และสินทำอาหารเป็นแค่ผัดกะเพรา สูตรแม่ของสิน เท่านั้น
สินได้จับพลัดจับผลู มาเป็นศิษย์เอกอาจารย์คง เพราะเนื่องจาก 5 ปีถัดมาหลังจากที่คงได้กลายมาเป็นอาจารย์ สินได้เข้ามาของความช่วยเหลือกับอาจารย์เนื่องจากถูกเมียตัวเองทิ้ง อาจารย์คงจึงหลอกให้ตนซื้อน้ำมันพลาย แต่สินยังไม่ทันได้ดีดน้ำมันพลายก็เห็นว่าเมียไปอยู่กับแฟนใหม่ และสินถูกเมียไล่ออกจากบ้าน จึงมาขอพักอาศัยอยู่กับอาจารย์คง จากนั้นสินได้แสดงฝีมือการผัดกะเพราให้อาจารย์คงชิม และอาจารย์เห็นว่ารสชาติกะเพราที่สินทำนั้นอร่อย จึงตัดสินใจลงทุนเปิดร้านกะเพราหน้าตำหนักตัวเองเพื่อให้สินได้มีอาชีพและรายได้
ภัทรากร ตั้งศุภกุล รับบทเป็น โม / แม่หมอโม
พนักงานสาวขายประกัน สวย ห้าว ซน แถมเซ็กซี่ ลูกสาวของอาจารย์เทพสถิต (ติ๊ก กลิ่นสี) ทายาทเจ้าของที่ดินบ้านหลังนี้ตัวจริง เรียกอาจารย์คงว่าลุงคง และคอยช่วยหาลูกค้าให้อาจารย์คง โดยส่วนมากจะชักชวนลูกค้าประกันของตนมาที่ตำหนัก และจะนำข้อมูลส่วนตัวของลูกค้ามาให้อาจารย์คงเพื่อตุ้มตุ๋น โมเกิดปี พ.ศ. 2537 แต่ต่อมาถูกไล่ออกเพราะถูกจับได้ว่าทำงานให้อาจารย์คง พอเคนลาออกเพราะผูกพันธ์กับพวกตน ก็คบเป็นแฟนกัน
ตั้งแต่ตอนที่ 51 รักแรกแยกยาก รักมากยากแยก โมได้ลองแต่งตัวเป็นแม่หมอเพื่อจะช่วยอาจารย์คงหาลูกค้าเข้าตำหนัก แต่กลับกลายเป็นว่าโมเริ่มจะมีญาณทิพย์ ลางบอกเหตุให้คนต่าง ๆ ที่มาดูดวงอย่างแม่นยำโดยเฉพาะเรื่องความรัก และเมื่อเวลาที่โมได้ใช้ญาณทิพย์ทำนายเหตุการณ์ต่าง ๆ โมมักจะเกิดอาการปวดหัวและป่วยตามมา
ในตอนที่ 106 ใครคือพ่อของลูกสวย โมเรียนจบปริญญาแล้ว และตัดสินใจไปพักอาศัยอยู่กับเคน โมจึงตัดสินใจวางแผนปล่อยห้องนอนของโมในตำหนักให้คนมาเช่า จนในตอนที่ 109 พิธีแก้ดวงตก ฟ้าใสได้มาเช่าห้องนอนของโมแทน
ภายหลังโมพบว่านิมิตในการเห็นอนาคตของตนเริ่มหาย คนในตำหนักพบได้เรื่องโชคร้ายบ่อยขึ้นเรื่อย ๆ จึงทำให้หลังจากตอนที่ 109 พิธีแก้ดวงตก โมจึงย้ายออกจากตำหนักไปปฏิบัติธรรมที่วัดเพื่อต้องการให้นิมิตกลับมา จนโมรู้ว่าที่นิมิตตนหาย เพราะตนมีคนรัก ซึ่งก็คือเคน ทำให้มินิตที่มีเสื่อมลงไป เคนกับโมจึงตัดสินใจเลิกกัน เพราะเคนอยากให้โมกลับมามีนิมิต และกลับมาแก้อาการดวงซวยและช่วยอาจารย์คงที่ตำหนัก โมจึงกลับมาในตอนที่ 131 ลูกศิษย์คนใหม่
นงผณี มหาดไทย รับบทเป็น สวย / ฟ้าสวย
เจ้าของร้านเสริมสวยในซอย เพื่อนคู่ซี้ ขี้เม้าท์ของวิท เรื่องของตัวเองไม่ค่อยรู้ ส่วนเรื่องของคนอื่นไม่ค่อยพลาด และที่ชอบมากกว่าการทำสวย ก็เรื่องของหวย เชื่อเรื่องดวงขั้นสุด แถมเชื่อคนง่าย ยอมได้ทกอย่างที่เกี่ยวกับดวง เป็นไม้เบื่อไม้เมากับสิน
วิทวัส รัตนบุญบารมี รับบทเป็น วิทวัส / วิท / วิทเทอร์เรีย / ขุนพล (ชื่อเก่า)
เจ้ามือหวยทั้งบนดิน ใต้ดินและปล่อยเงินกู้ ซึ่งเป็นอาีพที่สืบต่อมาตั้งแต่รุ่นแม่ของวิท วิทเพื่อนคู่ซี้ ขี้เม้าท์ของสวย บ้านเกิดอยู่ที่ราชบุรี มีพ่อชื่อขุนหมื่น (จาตุรงค์ พลบูรณ์) และปิดบังพ่อเรื่องที่ไม่ได้ชอบผู้หญิงมาโดยตลอด วิทมีชื่อเก่าว่า ขุนพล ก่อนจะเปลี่ยนมาเป็นวิทวัส วิทแอบชอบผู้ชายเกือบทั้งซอย ชอบรู้ไปทุกเรื่องและจะไม่ยอมพลาดสักเรื่อง วลีเด็ดที่ชอบพูดคือ "ฉันรู้มาตั้งนานแล้ว"
โย่ง เชิญยิ้ม รับบทเป็น ลุงหมาย / สมหมาย / ขุนทอง (ชาติที่แล้ว)
ลุงของเคน ที่พิษณุโลก คือนายช่างใหญ่ประจำตำบล ชาวบ้านชอบเรียกให้ไปซ่อมทุกสิ่งอย่าง แต่ลุงกลัวไฟดูดขั้นสุด ร้องเพลงฉ่อยได้ มีความฝันลึกๆ ว่าอยากเป็นนักร้อง เช่นเดียวกับอาจารย์คง แต่กลัวผี แต่ตนมีนิสัยเสียคนชอบพูด ชอบเล่า โม้เก่ง ไปเรื่อยน่ารำคาญ มีพลังพิเศษคือเดาเหตุการณ์อนาคตแม่น แต่ไม่มีใครเชื่อ
ลุงหมายนับว่าเป็นตาบุญธรรมของโป่ง เนื่องจากในตอนที่ 52 ขาลงของคงแล้ว ลุงหมายไปเห็นโป่งที่วัด และเห็นว่าโป่งต้องการเจออาจารย์คง ลุงหมายจึงพาโป่งมา และเลี้ยงดูโป่งเหมือนหลาย จนทำให้โป่ง นับถือลุงหมายเหมือนตาของตัวเอง ในตอนที่ 111 ฟอร์มโดนไล่ โป่งได้ทำงาน เก็บเงินเปิดตำหนักจนซื้อห้องแถวตรงข้ามตำหนักอาจารย์คงได้ ลุงหมายเลยมาเป็นผู้จัดการส่วนตัวโป่ง และอาศัยอยู่กับโป่งที่ห้องแถวด้วย
ชลพิพรรธน์ ชูแสง รับบทเป็น ฟอร์ม (เปิดตัวเป็นตัวละครหลักใน ตอนที่ 76)
ศิลปินหนุ่มในค่ายเพลงยุ้งข้าวเรคคอร์ด เคยมาที่ตำหนักอาจารย์คง พร้อมกับนายห้างของค่าย (หม่ำ จ๊กมก) แล้ว ในตอนที่ 22 ทัวร์ลงคงจะดัง เพราะนายห้างต้องการเพิ่มยอดผู้ติดตามของช่องของค่ายเพลง ด้วยการให้ศิลปินในค่ายรวมถึงตัวฟอร์ม มาทำคลิปตามติดชีวิตอาจารย์คง และหลังจากที่ผู้ติดตามช่องเพิ่มขึ้นจนถึง 1 ล้าน ผู้ติดตาม นายห้างและศิลปินในค่ายก็หนีกลับค่าย ออกจากตำหนักอาจารย์คงกันหมด
ฟอร์มกลับมาอีกครั้งในตอนที่ 28 รักนี้ ผีไม่ปลื้ม เนื่องจากนายห้างคิดว่าฟอร์มโดนของ เพราะเวลาที่ฟอร์มจะขึ้นร้องเพลงบนเวที มักจะมีเหตุการณ์กะทันหันที่ทำให้ฟอร์มไม่ได้ขึ้นร้องเสมอ เช่นการตัวร้อน เป็นไข้ เสียงหายเป็นต้น นายห้างจึงฝากฟอร์มให้อาจารย์คงรับเป็นลูกศิษย์อีกคนในตำหนักเพื่อให้อาจารย์คงช่วยรักษาการโดนของที่เกิดขึ้นกับฟอร์ม โดยนายห้างจะให้เงินค่าดูแลฟอร์มในทุก ๆ เดือน จนในตอนที่ 46 วิทดวงตก นายห้างได้โทรศัพท์มาหาฟอร์มเพื่อให้ฟอร์มกลับไปที่ค่ายเพื่อร้องเพลง หลังจากที่ฟอร์มได้รู้ว่าอาจารย์คงเป็นอาจารย์ที่ไม่ได้มีวิชาอาคมอะไรในตอนที่ 47 รักวุ่นวาย ของชายมาดเซอร์ ฟอร์มจึงได้ตัดสินใจออกจากตำหนัก กลับค่ายไปร้องเพลง และต่อมาในตอนที่ 48 แฟนจ๋า คงมาแล้วจ้ะ ฟอร์มได้ตัดสินใจลาออกจากค่ายเพลง และกลับมาอยู่ในตำหนักอาจารย์คง เพราะรู้สึกผูกพันกับคนในตำหนัก
โหน่ง ชะชะช่า รับบทเป็น โป่ง / อาจารย์โป่ง หินเหล็กไหล / หมูปิ้ง (เปิดตัวเป็นตัวละครหลักใน ตอนที่ 76)
อาจารย์ไสยศาสตร์ผู้มีวิชาอาคมของจริง คู่แข่งของอาจารย์คง ปรากฏตัวครั้งแรกใน ตอนที่ 40 แสงสุดท้ายที่ปลายเตียง โดยโป่งหลอกมาขอให้อาจารย์คงช่วยแก้ของที่เข้าตน และโป่งก็ได้ขอเข้ามาเป็นลูกศิษย์อีกคนในตำหนัก ในตอนที่ 41 ลูกค้ารายใหม่ ใคร ๆ ก็รัก หลังจากโป่งเป็นลูกศิษย์ได้ไม่นานอาจารย์คงก็เกิดอาการโดนของ เพราะโป่งได้เสกตะปูเข้าท้อง พร้อมเฉลยว่า ความจริงตนคืออาจารย์โป่ง หินเหล็กไหล และเป็นคนที่สั่งให้ ผีฟ้ามาเข้าสิงสิน ในตอนที่ 35 เพื่อนรัก เพื่อนร้าย และให้ผีอมตะ (หลุยส์ ชวนชื่น) กับ ผีปราง (ณัฐภัสสร สิมะเสถียร) มาทำร้ายอาจารย์คง ในตอนที่ 45 โป่งอยากดัง คงจัดให้ อาจารย์คงได้รู้ความจริงว่าที่อาจารย์โป่งทำคุณไสยเข้าอาจารย์คง เพราะโป่งอิจฉาที่อาจารย์คงมีชื่อเสียงมากกว่า หลังจากนั้นฝั่งตำหนักอาจารย์คงจึงวางแผนเอาคืนอาจารย์โป่งโดยการทำให้ของอาจารย์โป่งเสื่อมไม่สามารถใช้วิชาอาคมได้อีก
หลังจากที่อาจารย์โป่งถูกคนในตำหนักอาจารย์คงวางแผนเอาคืน อาจารย์โป่งได้ถูกของเข้าตัว กลายเป็นคนความจำเสื่อมแต่จำอาจารย์คงได้เพียงคนเดียว และมีสติฟั่นเฟื่อนอ่อน ๆ มีความรู้สึกเหมือนเด็ก จนต้องไปอาศัยอยู่กินในวัด โดยหลวงพ่อตั้งชื่อให้ โป่ง ใหม่ว่า หมูปิ้ง และในตอนที่ 52 ขาลงของคงแล้ว ลุงหมายได้พบโป่งที่วัดและโป่งมีความต้องการจะมาหาอาจารย์คง ลุงหมายจึงได้พาโป่งมาที่ตำหนักอาจารย์คงและ โป่งได้มาอาศัยนอนพักที่ห้องของเคนและลุงหมาย โป่งเป็นคนชอบวาดภาพเล่นและยังมีความสามารถในการเขียนลายยันต์หลงเหลืออยู่ในตัว โดยโป่งนับถืออาจารย์คงเป็นพ่อ และนับถือลุงหมายเป็นตาบุญธรรม
ในปัจจุบันโป่งได้ทำงานเก็บเงิน และเปิดตำหนักอยู่ตรงข้ามตำหนักอาจารย์คง จนโป่งได้มีเงินพอซื้อห้องแถวตรงข้ามตำหนักอาจารย์คง เป็นตำหนักและบ้านพักตัวเอง ในตอนที่ 111 ฟอร์มโดนไล่